Curaçao o venetizà co Curasao ła ze na nasion costitutiva del Regno dei Paezi Basi, regno formà da altre trè nasion: i Paezi Basi e i Stati caraìbeghi de Aruba e Sint Maarten. El ze ponesto inte el Mar dei Caràibi del sud, davanti de łe coste del Venesueła. El ze ła pì estendesta e popołada de łe tre "ìzołe ABC" . La capitałe el ze Willemstad e łe łéngue ufisałi łe ze l'ołandeze e el papiamento. El Regno dei Paezi Basi el òpara cofà nasion unitària in matèria de defeza, pułìtega estera e sitadinansa, invese Curaçao, el òpara cofà nasion costitutiva e indipendente par tute chełe altre matèrie . Curaçao, co Sint Maarten, el dòpara oncora uncó cofà vałuta el Fiorin de łe Antiłe Olandezi, moneda ingansada al Dòłaro statunitense co cànbio fiso.